
Autoritatea NaŢionalĂ de Reglementare În domeniul Energiei

	



COMUNICAT DE PRESĂ
ANRE a pus în aplicare prevederile legale astfel încât Sistemul Energetic Național să poată funcționa în condiții de siguranță și stabilitate în perioada ianuarie-februarie 2015.

08.01.2015
Comitetul de Reglementare al Autorităţii  Naţionale de Reglementare în Domeniul Energiei a aprobat în şedinţa din 07 ianuarie 2015, un set de reglementări  importante privind adoptarea unor măsuri de siguranță și securitate în funcționarea  Sistemului Energetic Național pentru perioada 1 ianuarie – 28 februarie 2015, în conformitate cu prevederile art. 4 al Hotărârii Guvernului nr. 1178/2014 . 

Astfel au fost aprobate prețurile şi cantităţile reglementate pentru achiziţia serviciului tehnologic de sistem – rezervă terțiară lentă furnizat de grupurile cu funcționare pe combustibil alternativ, respectiv păcura, pentru perioada 10 ianuarie - 28 februarie 2015, pentru fiecare dintre producătorii menționați în tabelul 1 al anexei la această Hotărâre a Guvernului  dupa cum urmează: S.C. Dalkia Termo Prahova S.R.L.,S.C. Electrocentrale București S.A.,S.C. Electrocentrale Galați S.A şi S.C. Complexul Energetic Oltenia S.A.
ANRE a pus în aplicare prevederile legale menționate astfel încât Sistemul Energetic Național să poată funcționa în condiții de siguranță și stabilitate în perioada ianuarie-februarie 2015.

Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

